CELEX: 62017CN0271
Language: da
Date: 2017-05-18 00:00:00
Title: Sag C-271/17: Anmodning om præjudiciel afgørelse indgivet af Rechtbank Amsterdam (Nederlandene) den 18. maj 2017 — Openbaar Ministerie mod Slawomir Andrzej Zdziaszek

21.8.2017   
            
            
               DA
            
            
               Den Europæiske Unions Tidende
            
            
               C 277/24
            
         Anmodning om præjudiciel afgørelse indgivet af Rechtbank Amsterdam (Nederlandene) den 18. maj 2017 — Openbaar Ministerie mod Slawomir Andrzej Zdziaszek
   (Sag C-271/17)
   (2017/C 277/35)
   Processprog: nederlandsk
   
      Den forelæggende ret
   
   Rechtbank Amsterdam
   
      Parter i hovedsagen
   
   
      Sagsøger: Openbaar Ministerie
   
      Sagsøgt: Slawomir Andrzej Zdziaszek
   
      Præjudicielle spørgsmål
   
   
               1.
            
            
               Er en retssag
               
                           —
                        
                        
                           i hvilken retten i den udstedende medlemsstat lægger særskilte frihedsstraffe, som den pågældende tidligere retskraftig er blevet idømt, sammen til en enkelt frihedsstraf og/eller ændrer en kumuleret frihedsstraf, som den pågældende tidligere retskraftigt er blevet idømt, og
                        
                     
                           —
                        
                        
                           hvori retten ikke igen har behandlet skyldsspørgsmålet,
                        
                     såsom den sag, der har ført til den cumulative sentence af 25. marts 2014, en sag, der »førte til afgørelsen« i den forstand, der omhandles i artikel 4a, stk. 1, i rammeafgørelse 2002/584/RIA (1)?
            
         
               2.
            
            
               Kan den fuldbyrdende judicielle myndighed:
               
                           —
                        
                        
                           i et tilfælde, hvor den eftersøgte person ikke selv var til stede under den retssag, der førte til afgørelsen,
                        
                     
                           —
                        
                        
                           men hvor den udstedende judicielle myndighed hverken i den europæiske arrestordre eller i de på grundlag af artikel 15 i rammeafgørelse 2002/584/RIA indhentede supplerende oplysninger har givet meddelelse om anvendeligheden af en eller flere af de omstændigheder, der omhandles i litra a) — d) i artikel 4a, stk. 1, i rammeafgørelse 2002/584/RIA, i overensstemmelse med formuleringen af en eller flere af de kategorier, der omhandles i punkt i litra d), i formularen til den europæiske arrestordre,
                        
                     allerede af disse grunde slutte, at ingen af betingelserne i rammeafgørelsens artikel 4a, stk. 1, litra a) til d), er opfyldt, og allerede af disse grunde afslå at fuldbyrde den europæiske arrestordre?
            
         
               3.
            
            
               Er en appelsag
               
                           —
                        
                        
                           hvorunder sagens realiteter er blevet behandlet, og
                        
                     
                           —
                        
                        
                           som har ført til en (ny) dom over den pågældende og/eller til stadfæstelse af afgørelsen fra første instans,
                        
                     
                           —
                        
                        
                           og den europæiske arrestordre vedrører denne doms fuldbyrdelse
                        
                     den »retssag, der førte til afgørelsen« som omhandlet i artikel 4a, stk. 1, i rammeafgørelse 2002/584/RIA?
            
         
      (1)  Rådets rammeafgørelse af 13.6.2002 om den europæiske arrestordre og om procedurerne for overgivelse mellem medlemsstaterne — Erklæringer fra en række medlemsstater i forbindelse med rammeafgørelsens vedtagelse (EFT 2002, L 190, s. 1).